Den Vest-Sjællandske Avis, 1840-02-06
J Chiwa saavelsom i Buchhariet fabrikerer man slet Krud; derimod erholder man godt tilført fra Rusland. Sølv, Kobber- og Jernminer findes ikke i disse Landstrækninger. Naar disse Lande komme i Krig med hinanden, gaae Karavanerne alligevel sikkre igjennem deres Gebeet. Ligesom andre østerlandske Folkeslag lade Chiwaerne aldrig deres Døde blive paa Valpladsen, men søge enten at tilkjøbe sig dem for høie Løsepenge, eller de udsætte sig for alle Farer for at faae dem med fra Kamppladsen. Chanen skal have ti Koner. Den ældste af dem, en Datter af Kirgisernes Sultan, er en af hans nærmeste Beslægtede. Jmedens enhver anden i Chi er underkastet den haardeste Straf for Forbrydelser. tillader Chanen sig at giøre Alt, hvortil han faaer Lyst. Konerne føre – som overalt i Østerlandene ogsaa i Chiwa et beklagelsesværdigt Liv. De staae under Mændenes strenge Opsyn, enhver Utroskab fra deres Side belægges med den haardeste Straf. Selv deres Subsistents er meget indskrænket. Chanens Koner faae det daglige Brød efter Vægt. For hele Hofstaten er daglig bestemt tre Pud Hvedemeel, to Pud Riis, et Pud Kjød, halvandet Pud Smør. Oekonomien gaaer saa vidt, at mange af Konerne nødsages til at sælge af Fødemidlerne for at faae Penge til at indkjøbe Silke eller andre Ubetydeligheder. Hver har sit særegne Værelse. Det lille Hof kjøkken besørges af en Perserinde, som selv neppe kan blive mættet der; i det store er et Russisk Fruentimmer ansat. To Gange om Dagen komme samtlige Domestiker ved Hoffet til hende og hente Mad i Leerkar til Konerne og Børnene. Hver erholder en større eller mindre Portion i Forhold til Charge og Rang, og derved levner hun saa meget, at hun om Aftenen bringer en Pose fuld af Mundforraad hjem med sig. Chanen faaer naturligviis den største Portion, som han aldrig fortærer. Af Levningerne mættes hans første Ministre og Hofbetjente, hvilke vente derefter i Forgemakket. Ved Deelingen pleier det ikke sjeldent at komme til Stridigheder. Ved hele Hoffet er Chanen den eneste, som drikker Thee. Kun to Gange om Ugen tillader han sig at tage Sukker dertil. Ogsaa her lader han undertiden sine fortroligste Yndlinger tage Deel, men Konerne og Børnene faae aldrig Thee. Chanens ældste Kone er berettiget til hvert Aar at gjøre en Reise til Kirgiserhorden for at besøge sin Broder. Hun tiltræder altid denne Reise om Natten i en simpel Bondevogn, som trækkes af een Hest. Denne Vogn bruges til andre Tider til at transportere Snavs paa; men naar Chanens Kone bruger den, er Sædet forsynet med en udstoppet Sæk. Kudsken er en Fange. Chaninden ledsages af een eller to Piger. Hun er af en egensindig Charakteer og streng imod Slavinderne. Hendes Tjenere ere kun Fanger, og hyppigt tugter hun dem selv med Pidsken. Hun er over al Beskrivelse gjerrig. Chiwaerne elske ikke deres Chan meget, fordi han mærkelig tilsidesætter dem, og fordi hans nærmeste Omgivelser som og hans Krigere bestaae mere af Russiske og Persiske Fanger end af Chiwaer. Over hundrede Russere befinde sig om hans Person, og iblandt dem ere 54 Kanonerer, omendskjøndt han kun eier 30 Kanoner af forskjelligt Caliber, som næsten alle ere ubrugelige og ingen af dem ere paa Lavetter. Enhver Handelskaravane, som afgaaer fra Rusland til Chiwa, maa erlægge en Afgift ved Grændsen, hvor Steppen ophører, denne Afgift er sædvanlig en Dukat af hver Kammeel. Til at oppebære denne Afgift ere særegne Embedsmænd (Jassoule) indsatte af Chanen. Vender en Karavane lykkelig tilbage, saa giver den Chanen en Foræring, som sædvanlig bestaaer i en Slaaprok og en Hest. Næst efter Hovedstaden Chiwa er Urgendsck den største og folkerigste Stad i Chanatet. Hesares, Hania, Hurland, Aral og Hadschi-Jli gielde ogsaa for store Stæder; Rogat, Karaman, Koskotuk og Hannabad er mindre betydelige Stæder. Ligesom i Buchhariet ere alle Stæderne i Chiwa omgivne med Jordvolde og Grave.